ഉത്തപ്പയുടെ വെടിക്കെട്ട് നായകന് സഞ്ജുവിന്റെ ഫിനിഷിങ് സയ്യിദ് മുഷ്താഖ് അലി ട്വന്റി 20യില് ബിഹാറിനെ കീഴടക്കി കേരളം ആദ്യ ജയം ഏഴ് വിക്കറ്റിന് അടുത്ത മത്സരം ശനിയാഴ്ച റയില്വേസിനെതിരെ ന്യൂഡല്ഹി: സയ്യിദ് മുഷ്താഖ് അലി ട്രോഫി ട്വന്റി 20 ക്രിക്കറ്റില് കേരളത്തിന് തകര്പ്പന് ജയം. കഴിഞ്ഞ ദിവസം ഗുജറാത്തിനോട് പരാജയപ്പെട്ട കേരളം വെള്ളിയാഴ്ച്ച നടന്ന മത്സരത്തില് ബീഹാറിനെ ഏഴ് വിക്കറ്റിനാണ് കീഴടക്കിയത്. അതിഥി താരം റോബിന് ഉത്തപ്പയുടേയും ക്യാപ്റ്റന് സഞ്ജു സാംസണ്ന്റേയും ബാറ്റിങ് മികവാണ് കേരളത്തിന് ജയം സമ്മാനിച്ചത്. ടോസ് നേടി ബാറ്റിംഗിന് ഇറങ്ങിയ ബിഹാര് നിശ്ചിത ഓവറില് അഞ്ച് വിക്കറ്റ് നഷ്ടത്തില് 131 റണ്സാണ് നേടിയത്. മറുപടി ബാറ്റിംഗില് കേരളം 14.1 ഓവറില് ലക്ഷ്യം മറികടന്നു. റോബിന് ഉത്തപ്പ അഞ്ചു ഫോറും നാല് സിക്സും സഹിതം 34 പന്തില് 57 റണ്സ് നേടി. 20 പന്തില് മൂന്നു ഫോറും നാല് സിക്സും സഹിതം 45 റണ്സായിരുന്നു സഞ്ജു സാംസണ്ന്റെ സമ്ബാദ്യം. മുഹമ്മദ് അസറുദ്ദീന് 8, റോജിത് 1, സച്ചിന് ബേബി 6 എന്നിവരുടെ വിക്കറ്റുകളാണ് കേരളത്തിന് നഷ്ടമായത്. വിഷ്ണു വിനോദിനെ 6 കൂട്ടുനിര്ത്തി സഞ്ജു വിജയം ആഘോഷിച്ചു. ടോസ് നേടി ആദ്യം ബാറ്റു ചെയ്ത ബിഹാര് സകിബൂല് ഗനിയുടെ മികവിലാണ് 131 റണ്സ് അടിച്ചത്. ഗനി 41 പന്തില് അഞ്ചു ഫോറും രണ്ട് സിക്സും സഹിതം 53 റണ്സുമായി പുറത്താകാതെ നിന്നു. ഓപ്പണര് മംഗല് മഹ്റോര് 30 റണ്സും ബിപിന് സൗരഭ് 19 റണ്സും നേടി. ആറു റണ്സെടുത്ത ബബുല് കുമാറും എട്ടു റണ്സടിച്ച യശ്വസി റിസവും ആറു റണ്സെടുത്ത പ്രത്യുഷ് സിങ്ങും നിരാശപ്പെടുത്തി. അഞ്ചു റണ്സുമായി സച്ചിന് കുമാര് സിങ് പുറത്താകാതെ നിന്നു. കേരളത്തിനായി ബേസില് തമ്ബി നാല് ഓവറില് 19 റണ്സ് മാത്രം വഴങ്ങി മൂന്നു വിക്കറ്റെടുത്തു. ആസിഫ് കെഎം ഒരു വിക്കറ്റ് നേടി. മറുപടി ബാറ്റിങ്ങില് അസ്ഹറുദ്ദീനും ഉത്തപ്പയും മികച്ച അടിത്തറയാണ് കേരളത്തിന് നല്കിയത്. ഇരുവരും ഓപ്പണിങ് വിക്കറ്റില് 41 പന്തില് നിന്ന് 64 റണ്സ് കൂട്ടുകെട്ടുണ്ടാക്കി. 11 പന്തില് എട്ടു റണ്സാണ് അസ്ഹറുദ്ദീന്റെ സംഭാവന. കെജി റോജിത് ഒരു റണ്ണുമായും സച്ചിന് ബേബി ആറു റണ്സോടെയും പുറത്തായി. വിഷ്ണു വിനോദ് ആറു പന്തില് ആറു റണ്സോടെ പുറത്താകാതെ നിന്നു. ബിഹാറിനായി ക്യാപ്റ്റന് അശുതോഷ് അമന് രണ്ടു വിക്കറ്റെടുത്തു. വിജയത്തോടെ ഗ്രൂപ്പ് ഡിയില് കേരളം നാല് പോയിന്റുമായി മൂന്നാം സ്ഥാനത്തെത്തി. രണ്ടു കളികളും വിജയിച്ച മധ്യപ്രദേശ് എട്ടു പോയിന്റുമായി ഒന്നാം സ്ഥാനത്തുണ്ട്. നാല് പോയിന്റുള്ള ഗുജറാത്താണ് രണ്ടാമത്. ആദ്യ മത്സരത്തില് കേരളം, ഗുജറാത്തിനോട് തോറ്റിരുന്നു. ആദ്യ മത്സരം കളിച്ച ടീമില് നിന്ന് രണ്ട് മാറ്റവുമായിട്ടാണ് കേരളം ഇറങ്ങിയത്. ജലജ് സക്സേന, എന് എം ഷറഫുദ്ദീന് എന്നിവര് പുറത്തായി. എസ് മിഥുന്, മനു കൃഷ്ണന് എന്നിവരാണ് പകരമെത്തിയത്. ശനിയാഴ്ച റയില്വേസുമായി കേരളം ഏറ്റുമുട്ടും. അസം, മധ്യപ്രദേശ് എന്നിവര്ക്കെതിരേയും കേരളത്തിന് ഇനി മത്സരമുണ്ട്. എല്ലാ മത്സരങ്ങളും ഡല്ഹിയിലാണ് നടക്കുക. Stories you may Like